Lefapha dilemong tse leshome tse fetileng esale le tsepamisitse maikutlo haholo tshireletsong ya setjhaba, mme le beheletse ka thoko taba ya ho tadima ditshebeletso tse ding tsa setjhaba. Ho imetswa haholo ha ditekanyetso tsa ditjhelete tsa tshireletso ya setjhaba ho ile ha tswala hore ditshebeletso tse ding di sale morao le hore di se nkellwe hloohong. Ketso ena hara tse ding, e ile ya etsa hore ho be le ditshebeletso tsa tshireletso tseo ntshetsoppele ya tsona e ile ya tsamaiswa ka tsela e fokolang, le hore mehlodi e seke ya anela ho thusa ka ditshebeletso tse ding tsa setjhaba bathong ba futsanehileng, ho tsamaya ha ditsebi tse nang le mahlale a bohlokwa haholo, le boikarabelo ba mekgatlo ya setjhaba ba ho etsa ditshebeletso ka lebaka la kgaello ya mehlodi. Qetellong sena se ile sa etsa hore mekgatlo e jwalo e kwalwe mme ho be le tahlehelo ya basebetsi mmusong, eleng taba e ileng ya ba le tshusumetso e mpe tsebeletsong ya setjhaba.